text: Fartgrænse sættes op på broen
  19 september 2013 kl. 16.59
  Når det nye stykke motorvej åbnes nord for Vejle bliver fartgrænsen på Vejlefjordbroen sat op til 110 km/t. I første omgang dog kun i nordgående retning.
  - Vi har stadig vejarbejde syd for fjorden, hvor kørebanen snævres ind, så her gælder fortsat de 80 km/t, siger fagprojektleder Leif Sørensen, Vejdirektoratet til TV SYD.
  Vejdirektoratet har sat de nye fartgrænse-skilte op. Det er dog stadig dækket af plastiksække.
  Bilisterne har i længere tid blæst på fartgrænsen over Vejle Fjord. Arbejdet med at udvide motorvejen til seks spor i flere måneder. Og trafikken har flydt næsten uden problemer. Derfor har mange bilister trådt lidt ekstra på speederen, selv om tavlerne over kørebanen formaner til 80 km/t.
  Informationstavlerne over motorvejen forsvinder i øvrigt sammen med de midlertidige fart-tavler med lysdioder.
  - Entreprisen fortsætter ind til midten af november, så de forsvinder ikke lige med det samme, fortæller Leif Sørensen.
  Vejdirektoratet har ikke penge til at drive informationstavler over motorvejen. Mange bilister har været glade for informationerne om rejsetid og mulige forsinkelse - eller meldinger om kø forude.
  